21. 6. 94 De Europæiske Fællesskabers Tidende Nr. L 154/37 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 7. december 1993 om den støtte, som den spanske regering har ydet til virksomheden Merco (Kun den spanske udgave er autentisk) (94/343/EF) KOMMISSIONEN FOR DE EUROPÆISKE  FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 93, stk. 2, første afsnit, under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedtstoffer (), senest ændret ved forordning (EF) nr. 3179/93 , særlig artikel 33, samt de tilsvarende bestemmelser i de øvrige forordninger om fælles markedsordninger for landbrugsprodukter, efter at have givet de interesserede parter en frist til at fremsætte deres bemærkninger, jf. traktatens artikel 93, stk. 2, første afsnit, og under henvisning til disse bemærk- ninger, og ud fra følgende betragtninger : I Ved skrivelser af 17. februar og 20. marts 1992 gav Spaniens Faste Repræsentation ved De Europæiske Fællesskaber Kommissionen underretning om støtten til virksomheden Merco. Ved telex af 1. april og 24. juli 1992 anmodede Kommis- sionen om yderligere oplysninger. Disse oplysninger modtog Kommissionen ved skrivelser af 27. maj, 1. juli og 31. juli 1992. De spanske myndigheder underrettede ved skrivelsen af 27. maj 1992 Kommissionen om at staten som aktionær havde foretaget et kapitalindskud på 9000 mio. pta. i virksomheden Merco den 31. marts 1992. Desuden var det planen at foretage endnu et kapitalindskud på 9 000 mio. pta., ligesom der kunne foretages en resterende kapitaltil- førsel, hvis størrelse endnu ikke var fastsat. Beslutningen () EFT nr. 172 af 30. 9. 1966, s. 3025/66. () EFT nr. L 285 af 20. 11. 1993, s. 9. om at foretage disse indskud blev taget af den spanske regering den 23. januar 1992 samtidig med beslutningen om likvidation af virksomheden. Ved skrivelserne af 1. og 31. juli 1992 meddelte de spanske myndigheder yderligere oplysninger, ifølge hvilke den spanske regering den 23. januar 1992 traf beslutning om en fuldstændig likvidation af virksomheden og om at bringe alle dens aktiviteter til ophør. De spanske myndig- heder har også oplyst, at likvidationen befinder sig på et fremskredet stadium, og at den snart vil være afsluttet. De præciserede, at kapitalindskuddene var og er bestemt til at dække godtgørelser til personalet, virksomhedens gæld og det løbende driftstab. Kommissionen fandt på grundlag af de foreliggende oplysninger, at de kapitalindskud, der blev vedtaget i forbindelse med likvidationen af Merco, i betragtning af de forholdsvis store beløb kunne være foranstaltninger, der havde til formål at udligne Mercos ophobede tab og at betale kreditorerne, bl.a. finansieringsinstitutterne. En sådan støtte i form af kapitalindskud giver sidstnævnte mulighed for at undgå de normale forretningsrisici, idet de får deres tilgodehavender dækket, hvad de ikke havde kunnet under normale markedsbetingelser. Sådanne foranstaltninger må betragtes som en efterfølgende beta- ling af dirftsstøtte, som virksomheden har nydt godt af i form af banklån, der er blevet ydet uden udsigt til normal tilbagebetaling. Under sådanne omstændigeheder ville en privat erhvervsdrivende, der var underlagt normale markedsøkonomiske vilkår, ikke have kunnet opnå sådanne kapitalindskud. De udgør derfor efter Kommis- sionens opfattelse en støtte som omhandlet i traktatens artikel 92, stk. 1. Da den spanske regering ikke iagttog den opsættende virkning, som følger af artikel 93, stk. 3, og ikke afventede Kommissionens udtalelse, inden den foretog det første